जिलाधिकारी ने कहा कि 15 जुलाई से पॉलीथीन बैग के प्रयोग पूरी तरह पाबन्दी लग जाएगी। इसके बाद कोई विक्रेता या आमजन पॉलिथीन बैग का प्रयोग करते हुए पाया जाता है तो उससे अर्थ दंड वसूल किया जाएगा। उन्होंने पॉलीथीन बैन को सफल बनाने के लिए शहरी क्षेत्र में अपर जिलाधिकारी नगर एवं एस0पी0 सिटी को तथा ग्रामीण क्षेत्रों के लिए अपर जिलाधिकारी प्रशासन व समस्त उप जिलाधिकारियों को नोडल अधिकारी नामित करते हुए कहा कि इसके प्रति लोगों में जागरूकता लाने के लिए कार्ययोजना तैयार कर आज शाम तक प्रस्तुत कर दें। उन्होंने सभी अधिकारियों एवं कर्मचारियों को निर्देश देते हुए कहा कि कार्यालयों में पॉलीथीन का प्रयोग न करने की शुरूआत आज से ही अपने दफ्तर से शुरू कर दें और अपने सम्पर्क में आने वाले व्यक्तियों को भी इसके दुष्परिणाम से अवगत कराते हुए उपयोग न करने की अपील भी करें।